### Ministru kabineta rīkojuma projekta „Grozījumi Ministru kabineta 2015.gada 21.oktobra rīkojumā Nr.644 „Par Valsts dzelzceļa tehniskās inspekcijas 2016.gada budžeta apstiprināšanu”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2015.gada 21.oktobra rīkojumā Nr.644 „Par Valsts dzelzceļa tehniskās inspekcijas 2016.gada budžeta apstiprināšanu”” (turpmāk – Projekts) sagatavots saskaņā ar Likuma par budžetu un finanšu vadību 41.panta 1.2 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2010.gada 1.janvāra Valsts dzelzceļa tehniskā inspekcija ir budžeta nefinansēta valsts pārvaldes iestāde. Ar Ministru kabineta 2015.gada 21.oktobra rīkojumu Nr.644 „Par Valsts dzelzceļa tehniskās inspekcijas 2016.gada budžeta apstiprināšanu”tika apstiprināts Valsts dzelzceļa tehniskās inspekcijas ieņēmumu un izdevumu plāns 2016.gadam 539705 EUR apmērā atbilstoši tobrīd spēkā esošajai Dzelzceļa likuma 33.panta piektās daļas redakcijai, kas noteica, ka Valsts dzelzceļa tehniskajai inspekcijai ik gadu no Dzelzceļa likuma 10.panta otrās daļas 1. un 2.punktā noteiktajiem finansēšanas avotiem piešķir finansējumu 0,39 procentu apmērā no kopējā dzelzceļa infrastruktūras finansējuma apjoma par iepriekšējo gadu. Finansējums tika noteikts par pamatu ņemot plānoto kopējo dzelzceļa infrastruktūras finansējuma apjomu par 2015.gadu. Publiskās lietošanas dzelzceļa infrastruktūras pārvaldītājs valsts akciju sabiedrība „Latvijas dzelzceļš” 2015.gada 8.jūlijā Satiksmes ministrijā sniedza apliecinājumu par faktisko dzelzceļa infrastruktūras finansējuma apjomu par 2014.gadu (2015.gada 8. jūlija vēstule Nr. DV-6.5.1./337-2015), kurā uzrādīts minētais finansējuma apjoms – 155863000 EUR, un plānotais dzelzceļa infrastruktūras finansējuma apjoms par 2015. gadu –138386000 EUR.  2016. gada 10. martā stājās spēkā likums “Grozījumi Dzelzceļa likumā”. Šis likums papildina Dzelzceļa likuma Pārejas noteikumus ar 49. punktu, kas nosaka, ka 2016., 2017. un 2018.gadā finansējums Valsts dzelzceļa tehniskajai inspekcijai nedrīkst būt mazāks par finansējumu, kāds attiecīgi piešķirts 2015.gadam un reizināts ar koeficientu 1,1. Ministru kabineta 2015. gada 21. oktobra rīkojums Nr. 643 “Grozījumi Ministru kabineta 2014. gada 22. oktobra rīkojumā Nr. 598 “Par Valsts dzelzceļa tehniskās inspekcijas 2015. gada budžeta apstiprināšanu”” piešķīra finansējumu Valsts dzelzceļa tehniskajai inspekcijai 2015. gadam 607866 EUR apmērā.  Projekts paredz grozīt Ministru kabineta 2015.gada 21.oktobra rīkojumu Nr.644 „Par Valsts dzelzceļa tehniskās inspekcijas 2016.gada budžeta apstiprināšanu”, lai noteiktu finansējumu Valsts dzelzceļa tehniskajai inspekcijai 2016. gadā atbilstoši Dzelzceļa likuma Pārejas noteikumu 49. punktam. Projekts paredz palielināt Valsts dzelzceļa tehniskās inspekcijas 2016. gada budžeta ieņēmumus un izdevumus par 128948 EUR, kā arī nosaka plānoto budžeta pieprasījumu 2017. un 2018. gadam 668653 EUR apmērā.  Ar 2016.gada 10.marta likumu „Grozījumi Dzelzceļa likumā” tiek papildināts Dzelzceļa likuma 33.pants un Valsts dzelzceļa tehniskās inspekcijas funkcijas tiek paplašinātas ar divām jaunām funkcijām, kā arī ar papildinātā 333.panta otro daļu Valsts dzelzceļa tehniskajai inspekcijai tiek dots papildus uzdevums.  No piešķirtā 668653 EUR finansējuma 2016.gadam -663653 EUR paredzēti kārtējo izdevumu segšanai, tai skaitā 550739 EUR darbinieku atlīdzībai, no kuriem atalgojumam paredzēti 427852 EUR, tai skaitā:  - mēnešalga 22 darbiniekiem - 341052 EUR,  - piemaksas – 52931 EUR,  -naudas balvas un prēmija par novērtējumu – 25661 EUR,  -ārštats, divi darbinieki - 8208 EUR.  Darba devēja valsts sociālās apdrošināšanas obligātām iemaksām, pabalstiem un kompensācijām 122887 EUR, tai skaitā:  - sociālais nodoklis – 103957 EUR,  - atvaļinājuma pabalsti – 12830 EUR,  - veselības apdrošināšana – 4100 EUR,  - citi pabalsti – 2000 EUR .  Preču un pakalpojumu izdevumu segšanai paredzēti 112914 EUR, no kuriem 33000 EUR paredzēti komandējumiem uz Eiropas Dzelzceļa Aģentūras darba grupām (summa ir aptuvena, jo nav iespējams iepriekš paredzēt komandējumu ceļa izmaksas), telpu īrei paredzēti 33103 EUR , informācijas sistēmu uzturēšanai 10000 EUR, biroja precēm un inventāram 8000 EUR, iestādes administratīviem izdevumiem un iestādes darbības nodrošināšanas izdevumiem 11000 EUR, izdevumiem par transporta pakalpojumiem 17000 EUR. 5000 EUR paredzēti kapitāliem izdevumiem, no kuriem 1000 EUR paredzēti jaunu datorprogrammu iegādei, 4000 EUR paredzēti datortehnikas un citas biroja tehnikas iegādei.  Uz 2016.gada 1.janvāri saglabājas arī iepriekšējā gada līdzekļu atlikums 60437 EUR. |
| 3. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru.  Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Anotācijas II - VI sadaļa – projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

06.05.2016

703

K.Grīnvalde

67028371, kristine.grinvalde@sam.gov.lv